Template:Jimmy Thank You 2011b/IL

לא ייאמן.

מדי שנה קרן ויקימדיה מציבה לעצמה יעד שהיא יודעת שתתקשה לעמוד בו. היא חייבת לעשות את זה, כי ישנה צמיחה מתמדת באתרים של ויקימדיה ושל התנועה העולמית הזאת. ויקיפדיה היא היום האתר החמישי הנצפה ביותר בעולם, אבל מספר אנשי הסגל שלנו, התשתית והתקציב שלנו זעומים בהשוואה לכל אחד מעשרת האתרים הנצפים ביותר.

מדי שנה, העולם כולו מתכנס כדי לתמוך בוויקיפדיה ובמיזמי האחות שלה. בפעם הראשונה שגייסנו כסף, זה היה מאמץ קהילתי לקנות לאחד המתנדבים – שהפך אחר־כך למנהל הטכני הראשון של הקרן – מחשב נייד שהוא היה זקוק לו לשם העבודה.

אבל השנה זה עוד יותר לא־ייאמן, כי השנה אנחנו חוגגים לוויקיפדיה יום הולדת עשר. זה כה חשוב, שאנחנו מתחילים את השנה ככה: עם מימון מלא לתקציב של קרן ויקימדיה, כדי לקיים את ויקיפדיה ואת מיזמי האחות שלה, כשאנו מתחילים את העשור השני של עבודתנו המשותפת.

אף־על־פי שכבר גייסנו השנה יותר מאשר בכל שנה אחרת – 16 מיליון דולר, זה היה גם מבצע ההתרמה הקצר ביותר עד כה.

הרי לכם קצת נתונים:


 * יותר מ־500,000 תרומות לקרן ויקימדיה.
 * כמעט 130,000 תרומות לעמותות ויקימדיה מקומיות סביב העולם.
 * שני ימי התרומות המוצלחים ביותר בתולדות ויקיפדיה.
 * תרומה ממוצעת: כ־22 דולר.

במבצע ההתרמה היו כל המרכיבים שאנחנו אוהבים במיזמים של ויקימדיה: אנשים התכנסו, תרמו את מה שהיה להם, ויחד עשינו משהו מדהים. תרומה של עובד טכנולוגי ממומבאי הצטרפה לתרומה של סוחר מניות מלונדון וסטודנט ממוסקבה, והתוצאה היא שהצלחנו לקיים את המיזם הזה לעוד שנה.

אז עכשיו בואו נחגוג.

מעומק לבי, ובשם יותר מ־100,000 מתנדבים פעילים

תודה.

ג'ימי ויילס

מייסד ויקיפדיה

נ"ב: כדי לחגוג את יום ההולדת העשירי של ויקיפדיה, מתנדבים בכל העולם מזמינים אתכם לחגיגות. תמצאו עוד מידע על זה באתר חגיגות העשור ואתם כמובן מוזמנים לאירוע ההוקרה הגדול שיערך ב-14 בינואר בישראל. ואם עדיין לא תרמתם, עוד לא מאוחר מדי. לחצו כאן כדי לתרום.